ئاری ئاستەر
ئاری ئاستەر (؛ لەدایکبووی ١٥ی تەممووزی ١٩٨٦) دەرھێنەر، بەرھەمھێنەر و سیناریۆنووسێکی ئەمریکییە، بە دەرھێنانی ھەردوو فیلمی بۆماوەیی (٢٠١٨) و چلەی ھاوین (٢٠١٩) ناسراوە.

ژیانی تایبەتی 
ئاستەر لە شاری نیویۆرک لە دایک بووە، باوکی مۆسیقاژەن بوو و دایکیشی شاعیر بوو. ئاستەر برایەکی لەخۆی بچووکتری ھەیە، ھەروەھا ئاستەر جوولەکەیە. ئاستەر بیری دێت کە سەیری یەکەم فیلمی خۆی کرد، کاتێک تەمەنی چوار ساڵ بوو، بەناوی «دیک ترەیسی». لە سەرەتای منداڵیدا خێزانی ئاستەر بە کورتی لە شاری چێستەری ئینگلتەرا ژیاون، کاتێک ئاستەر تەمەنی ١٠ ساڵ بوو گەڕایەوە ئەمریکا و لە نیو مەکسیکۆ نیشتەجێ بوو. لە منداڵیدا ئاستەر خولیایی فیلمی ترسناک بوو، ھەروەھا ئاستەر دەڵێت: (من تازە بەشی ترسناکم لە ھەموو فرۆشگایەکی ڤیدیۆدا تەواو بوو، کە دەبێت بتوانم بیدۆزمەوە … من نەمدەزانی چۆن خەڵک کۆبکەمەوە کە ھاوکاری شتێکی لەو جۆرە بکەن من خۆم بینییەوە کە تەنھا سیناریۆ دەنوسم). لە ساڵی ٢٠٠٤ ئاستەر لە زانکۆی «سانتافێ» لە ناوچەی «سانتافێ» لە نیو مەکسیکۆ بەشداری کرد، و لەوێ بەشی فیلمی خوێند، ئاستەر دوای ئەوەی لە ساڵی ٢٠٠٨ لە بەرنامەی دەرچووانی کۆنسەرڤەتی AFI لە پۆلی ھاوەڵاندا پەسەند کرا، و لەوێ بە بایەخەوە لەسەر دەرھێنان بڕوانامەی ماستەری لە ھونەرە جوانەکان بەدەست ھێنا.

پیشە 

یەکەم فیلمی ئاستەر کورتە فیلمی چیرۆکی دوو تیم بوو، کە لە کۆلێژی سانتافێ نووسی و پێشکەشی پەیمانگای فیلمی ئەمریکی کرا. ئەمە ھاوبەشیکردن بوو لە پرۆگرامی ئامۆژگاری کردنی دەرچوو لە AFI Conservatory، ئاستەر بەدوای چەندین فیلمی خولی AFI کەوت، لەگەڵ کورتە فیلمی کۆمیدی کە لەگەڵ ھاوڕێیانی پیشەسازی وەک TDF دروست کراون لە ساڵی ٢٠١١. پاشان ئاستەر بە کورتە فیلمێکی بە ناونیشانیThe Strange Thing About the Johnsons، بە ئەستێرەی بیلی مەی، براندۆن شاینگل، ئەنجێلا پۆلک وەک ئەندامانی خێزانێکی قەراغی شار کە تێیدا کوڕێک لە پەیوەندی پڕ لە خۆشەویستییە. ئاستەر لە نێوان ساڵەکانی ٢٠١١ و ٢٠١٨ پێنج کورتە فیلمی دیکەی نووسیوە و کاری دەرھێنانی بۆ کردووە، زۆر جار لەگەڵ ھاوڕێکانی لەAFI Alejandro de Leon ھاوکار بوون. ئاستەر یەکەم دەرکەوتنی فیلمەکەی بە فیلمی ترسناکی درامای بۆماوەیی کرد، کە لە ٢١ی کانوونی دووەمی٢٠١٨ لە بەشی نیوەشەو لە فێستیڤاڵی فیلمی سەندنسی ٢٠١٨ نمایشکرا، لە ٨ی حوزەیرانی ٢٠١٨ لە ئەمریکا بڵاوکرایەوە. تۆنی کۆلێت، ئەلێکس وۆڵف، میلی شاپیرۆ، گابریل بیرن ئەستێرەن وەک خێزانێک کە دوای مردنی داپیرە نھێنییەکەیان بە بوونێکی نادیارەوە دەچەوسانەوە. ڕەخنەگران ستایشی بۆماوەییان کرد، لەگەڵ ئەو نمایشەی کۆلێت کە ستایشی تایبەتی و سەرکەوتنی بازرگانی وەرگرت، زیاتر لە ٧٩ میلیۆن دۆلاری بە بودجەیەکی ١٠ میلیۆن دۆلارەوە بەدەست ھێناوە، بۆ ئەوەی ببێتە بەرزترین فیلمی A24ی جیھان. ئاری ئەستەر و بەرھەمھێنەر لارس کنودسن لە حوزەیرانی ٢٠١٩ دەستپێکردنی کۆمپانیای نوێی بەرھەمھێنان (سکوەیر پاگ - Square Peg)یان ڕاگەیاند.

سەرچاوەکان

بەستەر دەرەکیییەکان 

زیندووان
لەدایکبووانی ١٩٨٦
نووسەرانی نیویۆرکی
جولەکەکانی سەدەی بیست و یەکی ئەمریکی
سیناریۆنووسە جولەکەکانی ئەمریکا
سیناریۆنووسانی نیویۆرک (ویلایەت)
نووسەرە پیاوە ئەمریکییەکانی سەدەی ٢١ەم